va willem
stpraest
Cond sij allen lieden dat een deylinghe en scheydinghe gedaen en
gemaect sijnde tuschen henricke willeme ende meester woute
vanden borchoven gebruede sone henrix vanden borchoven te voren
uut des selfs henrix huers vaders in behoirliker vormen broede
gedaen met wille ende consente des selfs vanden goeden
die den voirs gebrueden bleven ende verstorven sijn na ende
bider doet joffrouwe lijsbetten wilen wettich wijfs des selfs
henrix en moeder der voirs gebruede ende die hen bliven
en verschinen sullen te deylen na de doet en tversceiden
des voirg henrix vanden borchoven huers vaders den selven
henricken den vader sinen wille en consent tot der voirg
deylingen en scheydingen openbairlic gevende
So es bleven ende ghevallen den voirs henricken den sone
in sijn deylinghe de goede h gelegen tot veertrijcke in
huysen hoven wynnenden landen beemden eeusselen bossche
wijngarde waten koeren tsijse renten ende erfpachte
metten heerscap ende rechte totten selven goeden van veertrike
behoende ende met allen anden huen toebehoirten Ende
desgelijcs metten tsijse ende renten gelegen te roesbeke te
willebringhen ende tot boutershem gelijc ende in alle der
manien de voirs henric vanden borchoven de vader de
voirs goede inde voirs prochien in alrehande steden en stucken
aldaer houdende es Op alle den commer en last uuten
voirs goeden gaende ten behoirliken en gewoenliken tide te
betalen Ende oec op thien mudde corens d maten van
loven jairlix en erflix pachts vrancken oliviers en joffroe
katlinen sinen wive zuster der voirs gebruede uuter voirs
der huweliker
deylingen te gheven en te betalen na inhebben
nde
vurweerden daer op gevurweert en gemaect